als_Latn dik_Latn sag_Latn
Tom Doshi shpall ‘luftë’: Rama bukëshkelur, kur të flas më tepër do t’i dridhen themelet mazhorancës (Burimi: Top-Channel, www.top-channel.tv)
Tom Doshi shpall ‘luftë’: Rama bukëshkelur, kur të flas më tepër do t’i dridhen themelet mazhorancës
Deputeti socialist, Tom Doshi ka shpërthyer në akuza ndaj kryeministrit të vendit, Edi Rama të cilin e ka quajtur bukëshkalë e mosmirënjohës. Duke folur për mediat nga ambientet e jashtme të kuvendit, deputeti i Shkodrës ka deklaruar se lufta mes tij dhe Edi Ramës sapo ka filluar dhe se mes të dyve nuk do të ketë më paqe.
“I kërkoj kryeministrit t’i bëj publike kërkesat e mia, jo për arsye personale, por për premtimet që ka bërë në fushatë, ku s’ka dhënë asnjë investim për Shkodrën, gjithë buxheti është përqendruar në jug. I bëj me dije Edi Ramës se mes meje dhe tij sapo ka nisur lufta, nuk do të ketë paqe. Kur unë të flas më tepër, do t’i dridhen themelet mazhorancës”, tha Doshi.
Deputeti socialist ka deklaruar më tej se do të vijojë të qëndrojë në grupin parlamentar të PS, pasi përfaqëson njerëzit që e kanë zgjedhur në atë post, ndërsa paralajmëroi se me qëndrimet e tij, jo për qëllime personale, por për të shprehur zhgënjimin e bazës nga kjo mazhorancë, do të jetë më kritik se sa vetë opozita.
“Do të jem një kritik më aktiv se opozita dhe dihet se lufta brenda llojit është njësoj si kanceri. Kryeministri e di se as Topalli, as Berisha s’ka fituar luftë me mua, e jo më Rama. Unë kërkoj transparencë nga Rama. Ka premtuar se s’do ketë korrupsion apo lidhje nepotike, që për një vit e gjysmë i ka kaluar 4 vjetët e Qeverisë ‘Bersisha”, u shpreh deputeti socialist.
26.02.2015
Burimi: Top-Channel
als_Latn als_Latn als_Latn als_Latn als_Latn als_Latn unk eng_Latn